ป้อมรอบกำแพงพระบรมมหาราชวัง

thumb|250px|ป้อมขันธ์เขื่อนเพชร
thumb|250px|ป้อมเผด็จดัสกร
thumb|250px|ป้อมสัญจรใจวิง
thumb|250px|ป้อมขยันยิงยุทธ และประตูเทวาพิทักษ์
250px|thumb|ป้อมฤทธิรุดโรมรัน และประตูศักดิ์ไชยสิทธิ์
thumb|250px|ป้อมอนันตคีรี
thumb|250px|ป้อมพิศาลสีมา และประตูวิจิตรบรรจง
**ป้อมรอบกำแพงพระบรมมหาราชวัง** มีทั้งสิ้น 17 ป้อม สร้างขึ้นในสมัยพระบาทสมเด็จพระพุทธยอดฟ้าจุฬาโลกมหาราชจำนวน 10 ป้อม และสร้างเพิ่มเติมในภายหลัง แต่เดิมเป็นป้อมมีหอรบ มีหลังคามุงกระเบื้องโบกปูนทับ

## รายชื่อป้อม
ป้อมทั้งหมดมีชื่อคล้องจองกัน ดังนี้

# **[[ป้อมอินทรรังสรร]]**  อยู่มุมกำแพง ด้านทิศตะวันตกต่อทิศเหนือ ตรงข้ามกับท่าช้าง
# **[[ป้อมขันธ์เขื่อนเพชร]]**  อยู่ทางด้านทิศเหนือระหว่างประตูวิเศษไชยศรี   และประตูมณีนพรัตน์ ตรงกับถนนหน้าพระธาตุ เป็นป้อมรูปแปดเหลี่ยม
# **[[ป้อมเผด็จดัสกร]]**  อยู่มุมกำแพงด้านทิศเหนือต่อทิศตะวันออก  ตรงข้ามกับศาลหลักเมืองกรุงเทพมหานคร  เป็นป้อมรูปแปดเหลี่ยม มีที่ตั้งเสาธง เนื่องจากเมื่อก่อนเป็นที่ตั้งเสาธงใหญ่
# **[[ป้อมสัญจรใจวิง]]**  อยู่ทางด้านทิศตะวันออก ถัดจากพระที่นั่งไชยชุมพล  ตรงกับถนนกัลยาณไมตรี สร้างแทรกขึ้นในรัชสมัยของพระบาทสมเด็จพระจอมเกล้าเจ้าอยู่หัว
# **[[ป้อมสิงขรขันฑ์|ป้อมสิงขรขัณฑ์]]**  อยู่ทางด้านทิศตะวันออก ตรงข้ามกับวังสราญรมย์  ทางเหนือของประตูเทวาพิทักษ์
# **[[ป้อมขยันยิงยุทธ]]**  อยู่ทางด้านทิศตะวันออกติดกับประตูเทวาพิทักษ์ ทางเหนือของพระที่นั่งสุทไธสวรรย์   สร้างแทรกขึ้นในรัชสมัยของพระบาทสมเด็จพระจอมเกล้าเจ้าอยู่หัว
# **[[ป้อมฤทธิรุดโรมรัน]]**  อยู่ทางด้านทิศตะวันออกติดกับประตูศักดิ์ไชยสิทธิ์ ทางใต้ของพระที่นั่งสุทไธสวรรย์  สร้างแทรกขึ้นในรัชสมัยของพระบาทสมเด็จพระจอมเกล้าเจ้าอยู่หัว
# **[[ป้อมอนันตคีรี]]**  อยู่เหนือกำแพงด้านทิศตะวันออก ถัดจากประตูศักดิ์ไชยสิทธิ   ตรงข้ามกับสวนสราญรมย์ เป็นป้อม 2 ชั้น
# **[[ป้อมมณีปราการ]]**  อยู่สุดกำแพงด้านทิศตะวันออก  เป็นป้อมรูปหอรบ สร้างในสมัยรัชกาลที่ 1 บูรณะในสมัย รัชกาลที่ 2 ปัจจุบันใช้เป็นห้องเรียนจริยศึกษาของโรงเรียนพระตำหนักสวนกุหลาบ 
# **[[ป้อมพิศาลสีมา]]**  อยู่บนกำแพงด้านทิศใต้  ระหว่างประตูวิจิตรบรรจงกับประตูอนงคารักษ์ ตรงข้ามกับวัดพระเชตุพนวิลมมังคลาราม
# **[[ป้อมภูผาสุทัศน์]]**  อยู่มุมกำแพงด้านทิศตะวันตกต่อทิศใต้ ติดกับประตูพิทักษ์บวร  ตรงข้ามกับท่าเตียน
# **[[ป้อมสัตตบรรพต]]** อยู่บนกำแพงด้านทิศตะวันตก ถัดจากประตูช่องกุด เป็นป้อมรูปหอรบ สร้างในสมัยรัชกาลที่ 2
# **[[ป้อมโสฬสศิลา]]**  อยู่บนกำแพงด้านทิศตะวันตก ทางใต้ของประตูอุดมสุดารักษ์  เป็นป้อมรูปหอรบ สร้างในสมัยรัชกาลที่ 1 บูรณะในสมัยรัชกาลที่ 2 
# **[[ป้อมมหาสัตตโลหะ]]**  อยู่บนกำแพงด้านทิศตะวันตก ทางเหนือของประตูอุดมสุดารักษ์  เป็นป้อมรูปหอรบ สร้างในสมัยรัชกาลที่ 1 บูรณะในสมัย รัชกาลที่ 2 
# **[[ป้อมทัศนนิกร]]**  อยู่บนกำแพงด้านทิศตะวันตก ทางใต้ของป้อมอินทรรังสรร  สร้างขึ้นใหม่ในรัชสมัยของพระบาทสมเด็จพระจุลจอมเกล้าเจ้าอยู่หัว
# **[[ป้อมพรหมอำนวยศิลป์]]** อยู่ริมแม่น้ำเจ้าพระยา เหนือท่าราชวรดิฐ ปัจจุบันรื้อออกไปแล้ว
# **[[ป้อมอินทรอำนวยศร]]** อยู่ริมแม่น้ำเจ้าพระยา ใต้ท่าราชวรดิฐ ปัจจุบันรื้อออกไปแล้ว

## สถานที่ตั้ง
ถ้าเราเดินรอบกำแพงพระบรมมหาราชวัง เวียนตามเข็มนาฬิกาโดยเริ่มจากป้อมอินทรรังสรร ที่มุมกำแพงทิศตะวันตกต่อทิศเหนือ จะพบประตูและป้อม เรียงลำดับดังนี้

;ด้านทิศเหนือ  
:ป้อมอินทรรังสรร - ประตูสุนทรทิศา - ประตูวิมานเทเวศร์ - ประตูวิเศษไชยศรี - ป้อมขันธ์เขื่อนเพชร - ประตูมณีนพรัตน์ - ป้อมเผด็จดัสกร

;ด้านทิศตะวันออก 
:ป้อมเผด็จดัสกร - ประตูสวัสดิโสภา - พระที่นั่งไชยชุมพล - ป้อมสัญจรใจวิง - ป้อมสิงขรขันฑ์ - ประตูเทวาพิทักษ์ - ป้อมขยันยิงยุทธ- พระที่นั่งสุทไธสวรรย์- ป้อมฤทธิรุดโรมรัน - ประตูศักดิ์ไชยสิทธิ์ - ป้อมอนันตคีรี - ป้อมมณีปราการ

;ด้านทิศใต้
:ป้อมมณีปราการ - ประตูวิจิตรบรรจง  - ป้อมพิศาลสีมา - ประตูอนงคารักษ์  - ประตูพิทักษ์บวร - ป้อมภูผาสุทัศน์

;ด้านทิศตะวันตก
:ป้อมภูผาสุทัศน์ - ประตูช่องกุด - ป้อมสัตตบรรพต - ป้อมโสฬสศิลา - ประตูอุดมสุดารักษ์ - ป้อมมหาสัตตโลหะ - ประตูเทวาภิรมย์  - ป้อมทัศนนิกร

## อ้างอิง

## ดูเพิ่ม
* ประตูพระบรมมหาราชวัง


หมวดหมู่:พระบรมมหาราชวัง